en en en en en en en en en en es en en en gu de it en gu en en gu gu gu gu en gu gu gu gu gu gu gu gu gu gu gu en gu en gu en gu en gu en en en en gu gu en gu gu gu gu gu gu gu gu gu gu gu gu gu gu gu gu gu en gu en gu en gu en gu gu gu gu gu gu gu gu gu gu gu en gu en gu en gu en gu gu en gu gu gu gu gu gu gu gu gu gu gu gu gu en gu en gu en gu en gu gu en gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu en gu en gu gu en gu en gu gu en gu gu gu gu gu gu gu gu gu gu gu gu gu gu gu gu gu gu gu gu gu en gu en gu en gu en gu gu en gu gu gu gu gu gu gu gu gu gu gu gu gu gu gu gu gu en gu en gu en gu en gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu en gu en en en en en en tl en en en en en en
Try 8 delicious and Tasty traditional Items of Rajasthani Gatta- m.divyabhaskar.co.in
રાજસ્થાની ગટ્ટાના પુલાવ અને સબ્જીની સાથે માણો બીજી પણ 6 વાનગીઓ
divyabhaskar.com | Jun 06,2017 8:00 AM IST
રેસિપિ ડેસ્ક, અમદાવાદઃ રાજસ્થાની ગટ્ટાની સબ્જી તો કદાચ તમે ખાધી જ હશે. જો ના ચાખી હોય તો તેના વિશે સાંભળ્યું તો જરૂરથી હશે. આમ તો એ રાજસ્થાની ગટ્ટા અને આપણાં ગુજરાતી મૂઠિયામાં વધારે અંતર નથી. બસ ફરક માત્ર એટલો જ છે કે, આપણે મૂઠિયાને થાળીમાં મૂકીને બાફી છીએ અને રાજસ્થાની ગટ્ટાને તે લોકો સીધા પાણીમાં નાખીને જ બાફતા હોય છે. બાફ્યા બાદ જે પાણી વધે છે તેનો ઉપયોગ શાકમાં જ ગ્રેવી બનાવવા માટે કરતા હોય છે. આવી વિવિધતાથી ભરપૂર છે આપણી ભારતીય પાકકળા. આજે અમે આવી જ સ્પેશિયલ વાનગીઓ લઈને આવ્યાં છીએ. આ બધી જ વાનગીઓ એકવાર તો ચાખવા જેવી ખરી જ. તમારા ઘરમાં એકવાર જો આ વાનગી બની તો પછી વારંવાર ડિમાન્ડ થશે જ. બસ તો આજે જ કરો ટ્રાય રાજસ્થાની ગટ્ટાની સબ્જી અને ગટ્ટાની અન્ય સ્વાદિષ્ટ વાનગીઓ.
નોંધી લો બેસન ગટ્ટા, સ્ટફ ગોવિંદ ગટ્ટા સબ્જી, વઘારેલા ગટ્ટા, ગટ્ટા કઢી, પાલક ગટ્ટા સબ્જી ઈન કાજુ ક્રીમી ગ્રેવી, પંજાબી બેસન કે ગટ્ટે, મેથી મલાઈ ગટ્ટા અને ગટ્ટાનો પુલાવની રેસિપિ.
-દોઢ સો ગ્રામ ચણાનો લોટ
સૌપ્રથમ ચણાના લોટમાં જરૂર પ્રમાણે મીઠું, મરચું, હળદર અને તેલનું મોણ દઈ લોટ બાંધવો. તેમાંથી લાંબા વાટા બનાવી આ વાટાને મૂઠિયાની જેમ વરાળથી બાફવા. હવે દહીંને હૂંફાળું ગરમ કરી તેમાં લાલ મરચું, હળદર, ધાણાજીરું અને મીઠું નાંખી વલોવવું. ત્યારબાદ એક વાસણમાં તેલ ગરમ મૂકી, તેમાં હિંગ-જીરાનો વઘાર કરવો. તેમાં મસાલાવાળું દહીં ઉમેરવું. દહીં ઉકળે એટલે તેમાં બાફેલા વાટાના નાના-નાના ટુકડા કરીને નાખવાં. ધાણાજીરું, ગરમ મસાલો અને આંબોળીયાનો ભૂકો તેમાં નાંખી, ગરમ-ગરમ સર્વ કરવું.
આગળની સ્લાઇડ્સમાં ક્લિક કરીને જાણો ગટ્ટામાંથી બનતી અન્ય સ્વાદિષ્ટ વાનગીઓ....
(Indian Recipes Gujarati News) સાથે જોડાયેલા અન્ય (Recipes Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Try 8 delicious and Tasty traditional Items of Rajasthani Gatta
(Read News in Gujarati from Divya Bhaskar)
-સો ગ્રામ ચણાનો લોટ
-એક ટીસ્પૂન લાલ મરચું
-સો ગ્રામ તાજો માવો
-એક ટીસ્પૂન લાલ મરચું
સૌપ્રથમ ચણાના લોટમાં મીઠું, મરચું અને હળદર નાખો. ત્યારબાદ મુઠ્ઠી પડતું ઘીનું મોણ નાખવું. તેમાં પાણી નાખી લોટ બાંધવો. ગોળ નાના લુઆ કરવા. ત્યાર બાદ માવાને શેકવો. હવે દરેક લુઆમાં માવો, કાજુનો એક ટુકડો અને દ્રાક્ષ મૂકી લુઓ બંધ કરી તેલમાં તળી લેવો. દહીં હુંફાળું ગરમ કરી, વલોવી તેમાં મીઠું, લાલ મરચું, હળદર, ધાણાજીરું નાખી બરાબર હલાવવું. એક વાસણમાં ઘી ગરમ કરી તેમાં જીરું, હિંગનો વઘાર કરી દહીંનું મિશ્રણ નાખવું. બરાબર ઉકાળવું. પછી તેમાં તળેલા ગટ્ટા, કાજુના ટુકડા, દ્રાક્ષ અને માવો નાખવો. પાંચ મિનિટ ઉકાળવું. ત્યાર બાદ ગેસ બંધ કરીને ગરમા-ગરમ સર્વ કરવું.
આગળની સ્લાઇડ્સમાં ક્લિક કરીને જાણો ગટ્ટામાંથી બનતી અન્ય સ્વાદિષ્ટ વાનગીઓ....
-બે કપ ચણાનો લોટ
-દોઢ ટીસ્પૂન લાલ મરચું
-અડધી ચમચી અજમો વાટેલો
-અડધી ચમચી જીરું વાટેલું
સૌપ્રથમ ગટ્ટા માટેની બધી સામગ્રી ભેગી કરી ગટ્ટાનો લોટ બાંધવો. ત્યાર બાદ મોટા પહોળા તપેલામાં પાણી ઉકળવા મૂકવું. ગટ્ટાના લોટના બારથી પંદર લુઆ કરવા. એક-એક લુઓ લઈ એને ચાર ઈંચ લાંબા વાટાની જેમ વાળવા. પાણી ઉકળે એટલે એમાં એક પછી એક ડૂબે એવી રીતે નાખવા. પાંચથી સાત મિનિટ પછી આ બધા તપેલાના પાણી ઉપર તરતા આવી જશે. ગટ્ટાને સીઝતાં વીસ મિનિટ લાગશે. એના ઉપર જ્યારે સફેદ ફોલ્લી જેવું દેખાય ત્યારે ઝારાથી કાઢી, ઠંડા કરવા મૂકવા. પાણી દહીંવાળા ગટ્ટા માટે રાખવું. અડધા સેમી. જેટલા નાના ટુકડા કરવા. ત્યાર બાદ ધીમા તાપે કઢાઈમાં તેલ મૂકવું. રાઈ નાખવી. રાઈ તતડે એટલે હિંગ, કાપેલા ગટ્ટા અને વઘારનો બધો જ મસાલો નાખવો. બરાબર હલાવીને પીરસવા.
આગળની સ્લાઇડ્સમાં ક્લિક કરીને જાણો ગટ્ટામાંથી બનતી અન્ય સ્વાદિષ્ટ વાનગીઓ....
-અડધી ટીસ્પૂન આખા ધાણા
-એક ટીસ્પૂન લાલ મરચું પાઉડર
-એક ટીસ્પૂન લીલા મરચાં સમારેલા
-બે કપ ચણાનો લોટ
સૌપ્રથમ બે કપ જે ચણાનો લોટ લીધો છે તેમાંથી બે ચમચી ચણાનો લોટ કઢી માટે કાઢી લેવો. ત્યાર બાદ બાકીનો ચણાનો લોટ, બેકિંગ પાઉડર, હળદર, લાલ મરચું પાઉડર અને મીઠું એક વાસણમાં લઈને બરાબર મિક્સ કરી લેવું. તેમાં જરૂર પૂરતું પાણી ઉમેરીને ગટ્ટા માટેનો લોટ તૈયાર કરી લેવો. બરાબર મસળીને લોટને દસેક મિનિટ માટે ઢાંકીને મૂકી દેવો. હવે તૈયાર કરેલા લોટમાંથી બરાબર વાટા વળીને તેને બાફી લેવા. વાટેલા વાટાને થોડાંક ઠંડા થાય એટલે કટકા કરી લેવા. આ ગટ્ટાને તેલ ગરમ કરીને મધ્યમ તાપે ડિપ ફ્રાય કરી લો. લાઈટ બ્રાઉન રંગના થાય ત્યાં સુધી તળો. ત્યાર બાદ તેને તેલમાંથી કાઢીને એકબાજુ પર મૂકો. હવે જે બે ચમચી ચણાનો લોટ આપણે સાઈડમાં રાખ્યો હતો તેને દહીંમાં બરાબર મિક્સ કરી લો. હવે ઘી ગરમ કરો. ઘી ગરમ થાય એટલે તેમાં આખા ધાણા, જીરૂ, લીલા મરચાં અને મીઠો લીમડો નાખીને બરાબર હલાવો. લગભગ એકાદ મિનિટ માટે સાંતળો. ત્યાર બાદ તેમાં પાણી અને જો જરૂર હોય તો થોડું મીઠું નાંખીને બરાબર મિક્સ કરીને ધીમા તાપે ચઢવા દો. થોડીવાર ઉકળ્યા બાદ તેમાં તળેલા ગટ્ટા નાખીને ફરીથી ઉકળવા દો. બરાબર ઉકળીને ઘટ્ટ થઈ જાય એટલે ગેસ બંધ કરીને કોથમીરથી ગાર્નિશ કરીને સર્વ કરો.
આગળની સ્લાઇડ્સમાં ક્લિક કરીને જાણો ગટ્ટામાંથી બનતી અન્ય સ્વાદિષ્ટ વાનગીઓ....
પાલક ગટ્ટા સબ્જી ઈન કાજુ ક્રીમી ગ્રેવી
-ત્રણ મધ્યમ કદની ડુંગળી
-બે ટીસ્પૂન આદું-લસણની પેસ્ટ
-એક ટીસ્પૂન લાલ મરચું પાઉડર
-એક ટીસ્પૂન જીરું પાઉડર
-એક ટીસ્પૂન કસૂરી મેથી
-બે ટીસ્પૂન ગરમ મસાલો
-બે ટીસ્પૂન ધાણા પાઉડર
-એક ઈંચનો તજનો ટુકડો
-ત્રણ ટીસ્પૂન તાજું ક્રીમ
-બે કપ ચણાનો લોટ
-એક ઝૂડી પાલકની ભાજી
-એક ટીસ્પૂન બેકિંગ પાઉડર
-એક ટીસ્પૂન લાલ મરચું પાઉડર
સૌપ્રથમ જે કાજુ, કિશિમિશ અને બદામ છે તેને ગરમ પાણીમાં અડધો કલાક માટે પલાળી રાખો. ત્યાર બાદ ડુંગળીને બરાબર સાફ કરીને કટ કરીને દસેક મિનિટ ગરમ પાણીમાં પલાળી રાખો. તેમાંથી પાણી નીતારીને તેની સ્મૂધ પેસ્ટ બનાવી લો. હવે એક કડાઈમાં બે ચમચી જેટલું ઘી ગરમ કરો. ઘી ગરમ થાય એટલે તેમાં તમાલપત્ર, ઈલાયચી, તજનો ટુકડો અને હળદર નાખીને સાંતળો. લગભગ અડધી મિનિટ સાંતળ્યા બાદ તેમાં આદું-લસણની પેસ્ટ નાખીને બેથી ત્રણ મિનિટ માટે સાંતળો. તેમાં ડુંગળીની પેસ્ટ નાખીને ફરીથી બરાબર મિક્સ કરીને સાંતળો. મિશ્રણમાંથી તેલ છૂટવા લાગે ત્યાં સુધી સાંતળો. ત્યાર બાદ તેમાં લાલ મરચું પાઉડર, જીરું પાઉડર, ધાણા પાઉડર, ગરમ મસાલો અને એક નાની ચમચી જેટલી ખાંડ નાખીને બરાબર મિક્સ કરો. લગભગ એકથી બે મિનિટ સાંતળ્યા બાદ તેમાં એક કપ જેટલું ગરમ પાણી ઉમેરો. પાણી ઉકળવા લાગેને ગ્રેવી ગટ્ટ થવા લાગે એટલે તેમાં જે પલાળેલા કાજુ, કિશમિશ અને બદામ છે તેની પેસ્ટ બનાવીને ઉમેરો. ગ્રેવીને લગભગ પાંચથી સાત મિનિટ માટે ઉકળવા દો. ત્યાર બાદ તેમાં ક્રીમ નાંખીને બરાબર મિક્સ કરીને ફરીથી ઉકળવા દો. ઉકળવા લાગે એટલે તેમાં કસૂરી મેથી, મીઠું અને હિંગ નાખીને ફરીથી બરાબર મિક્સ કરી લેવું.
હવે ગટ્ટા માટે સૌપ્રથમ તો પાલકને બરાબર સાફ કરીને સમારી લો. ત્યાર બાદ તેમાં મીઠું નાખીને સાતથી દસ મિનિટ માટે ઉકળવા દો. હવે પાલકમાંથી ગરમ પાણી નીતારીને તૈયારીમાં તેમાં ઠંડુ પાણી ઉમેરો. આવું કરવાથી તેનો જે લીલો રંગ છે તે જળવાઇ રહેશે. હવે પાલકમાંથી વધારાનું પાણી નીતારીને તેમાં જરૂર પૂરતું પાણી રાખીને તેની પેસ્ટ બનાવી લો. એક મોટા બાઉલમાં બેથી ત્રણ કપ જેટલો ચણાનો લોટ લો. તેમાં એક ચમચી બેકિંગ સોડા, લાલ મરચું પાઉડર, અજમો, કોથમીર અને થોડું હૂંફાળું તેલ નાખીને બરાબર મિક્સ કરી લો. હવે તેમાં પાલકની ગ્રેવી ઉમેરીને બરાબર મિક્સ કરી લો. હવે તેમાંથી વાટા માટેની કણક બાંધી લો. તૈયાર કરેલા વાટાના લોટમાંથી લાંબા વાટા તૈયાર કરી લો. હવે તેને બાફી લો. વાટા બફાઈ જાય ત્યાં સુધી તેને ચઢવા દો. હવે તેને બહાર કાઢીને તેના કટકા કરી લો. હવે એક પેનમાં ઘી ગરમ કરો. ઘી ગરમ થાય એટલે તેમાં તૈયાર કરેલા ગટ્ટાને થોડાં ફ્રાય કરી લો. હવે તૈયાર કરેલા ગટ્ટાને ગ્રેવીમાં નાખીને થોડી વાર ઉકળવા દો. ત્યાર બાદ તેને રોટી અથવા કે રાઈસ સાથે સર્વ કરો.
આગળની સ્લાઇડ્સમાં ક્લિક કરીને જાણો ગટ્ટામાંથી બનતી અન્ય સ્વાદિષ્ટ વાનગીઓ....
પંજાબી બેસન કે ગટ્ટે
-દોઢ કપ ચણાનો લોટ
-અડધી ટીસ્પૂન ગરમ મસાલો
-એક ટીસ્પૂન કસૂરી મેથી પાઉડર
-ચાર ટીસ્પૂન સફેદ બટર
-એક ઈંચનો આદુનો ટુકડો
-એક મોટા કદની ડુંગળી સમારેલી
-બે લીલા મરચાં સમારેલા
-એક ટીસ્પૂન ગરમ મસાલો
-એક ટીસ્પૂન લાલ મરચું પાઉડર
સૌપ્રથમ ગટ્ટા માટેની બધી જ સામગ્રી એક બાઉલમાં બરાબર મિક્સ કરી લો. હવે પાણીનો ઉપયોગ કરીને તેમાંથી ગટ્ટા માટેનો લોટ બાંધી લો. હવે તેમાંથી વાટા વળીને તેને બાફી લો. ગટ્ટા ઠંડા થાય એટલે તેને કટ કરી લો. ગટ્ટાને બાફેલું પાણી ગ્રેવી માટે રહેવા દો. હવે એક પેનમાં બટર ગરમ કરો. બટર ગરમ થાય એટલે તેમાં જીરું, રાઈ અને હિંગ નાખો. રાઈ ફૂટે એટલે તેમાં સમારેલી ડુંગળી નાખીને સાંતળો. ડુંગળી લાઈટ ગોલ્ડન બ્રાઉન રંગની થાય એટલે તેમાં આદું-મરચાં ઉમેરીને સાંતળો. ત્યાર બાદ તેમાં ધાણા પાઉડર, લાલ મરચું પાઉડર, હળદર, ગરમ મસાલો અને મીઠું નાખીને બરાબર મિક્સ કરીને એકાદ મિનિટ માટે સાંતળો. હવે તેમાં ફ્રેશ દહીં નાખીને ધીમા તાપે ચઢવા દો. ગ્રેવીમાંથી તેલ છૂટું પડે ત્યાં સુધી તેને ચઢવા દો. ત્યાર બાદ તેમાં ત્રણ કપ પાણી નાખીને ફરીથી ઉકળવા દો. એકાદ મિનિટ ઉકળ્યા બાદ તેમાં ગટ્ટા નાખીને ફરીથી ઉકળવા દો. ગ્રેવી ગટ્ટ થઈને ગટ્ટા બરાબર ચઢી જાય ત્યાં સુધી ગેસ ચાલુ રાખો. ત્યાર બાદ ગેસ બંધ કરીને કોથમીરથી ગાર્નિશ કરીને આ ટેસ્ટી સબ્જીને રોટી સાથે સર્વ કરો.
આગળની સ્લાઇડ્સમાં ક્લિક કરીને જાણો ગટ્ટામાંથી બનતી અન્ય સ્વાદિષ્ટ વાનગીઓ....
-બે કપ ચણાનો લોટ
-એક કપ મેથીની ભાજી સમારેલી
-બે ટીસ્પૂન ઘી અથવા તેલ
-એક ટીસ્પૂન આદુ-લસણની પેસ્ટ
-એક ટીસ્પૂન ધાણા પાઉડર
-અડધી ટીન લાલ મરચું પાઉડર
-અડધી ટીસ્પૂન ગરમ મસાલો
-પા ટીસ્પૂન ઈલાયચી પાઉડર
સૌપ્રથમ ગટ્ટા માટેની બધી જ સામગ્રી એક બાઉલમાં લઈને બરાબર મિક્સ કરી લો. ત્યાર બાદ તેમાં જરૂર મુજબનું પાણી ઉમેરીને ગટ્ટાનો લોટ બાંધી લો. તૈયાર કરેલા લોટમાંથી વાટા વળી લો. ત્રણ કપ જેટલા પાણીમાં આ વાટેને બાફી લો. ત્યાર બાદ તેને પાણીમાંથી બહાર કાઢીને ઠંડા કરીને કટ કરી લો. હવે ગ્રેવી માટે એક પેનમાં તેલ ગરમ કરો. તેલ ગરમ થાય એઠલે તેમાં ડુંગળી નાખીને સાંતળો. ડુંગળી લાઈટ ગોલ્ડન બ્રાઉન રંગની થાય ત્યાર બાદ તેમાં આદુ-લસણની પેસ્ટ અને ટોમેટો પ્યોરી નાખીને બરાબર મિક્સ કરીને ચઢવા દો. ગ્રેવીમાંથી તેલ છૂટું પડી જાય ત્યાં સુધી ગ્રેવીને સાંતળો. ત્યાર બાદ તેમાં તેમાં ગટ્ટા ડૂબે ત્યાં સુધીનું પાણી ઉમેરો. પાણી ઉકળવા લાગે એટલે તેમાં ગટ્ટા ઉમેરો. ગટ્ટાને ધીમા તાપે પાંચથી સાત મિનિટ માટે ચઢવા દો. ત્યાર બાદ તેમાં ક્રીમ નાખીને બરાબર મિક્સ કરીને ગેસ પરથી ઉતારી લો. હવે આ સ્વાદિષ્ટ સબ્જીને ડિશમાં કાઢીને તેના પર ગરમ મસાલો, તજ પાઉડર અને કોથમીરથી ગાર્નિશ કરીને ગરમા-ગરમ સર્વ કરો.
આગળની સ્લાઇડ્સમાં ક્લિક કરીને જાણો ગટ્ટામાંથી બનતી અન્ય સ્વાદિષ્ટ વાનગીઓ....
-દોઢ કપ ચણાનો લોટ
-એક ચમચી લાલ મરચું
-એક ચમચો ફ્રેશ સમારેલો ફુદીનો
-દોઢ કપ બાસમતી ચોખા
-ત્રણ ચમચી આદુંની પેસ્ટ
-અડધો કપ બાફેલા વટાણા
-એક ચમચી જીરુંનો પાઉડર
-બે ચમચી ગરમ મસાલો
-બે ચમચી બારીક સમારેલી કોથમીર
સૌપ્રથમ ગટ્ટા બનાવવા માટે એક બોલમાં ચણાનો લોટ, હિંગ, હળદર, લાલ મરચું, મીઠું, સોડા અને આદુંની પેસ્ટ લઈ મિક્સ કરો. તેમાં દહીં અને જરૂર પ્રમાણે પાણી ઉમેરી કઠણ લોટ બાંધો. હવે લોટના ચાર ભાગ કરી દરેક ભાગને હાથમાં થોડું તેલ લગાવી લાંબા કરો અને પાતળા ગટ્ટા બનાવો. હવે એક નોનસ્ટિક પેનમાં બે કપ પાણી ગરમ કરવા મૂકો. પાણી ઊકળે એટલે એમાં તૈયાર કરેલા ગટ્ટા ઉમેરી 10થી 15 મિનિટ માટે ચડવા દો. ગટ્ટા ચડી જાય એટલે ગેસ પરથી ઉતારી એના અડધા ઇંચ લાંબા ટુકડા કરો. હવે એક કડાઈમાં તેલ ગરમ કરો. ત્યાર બાદ એમાં ગટ્ટાને સોનેરી થાય ત્યાં સુધી તળી લો અને અલગ રાખો. હવે પુલાવ બનાવવા માટે ચોખાને અડધો કલાક પાણીમાં પલાળી રાખો અને એક-એક દાણો છૂટો રહે એમ રાંધી લો. હવે એક નોનસ્ટિક પેનમાં ઘી ગરમ કરો. ત્યાર બાદ એમાં તલ, તમાલપત્ર, લવિંગ, એલચી અને તજ ઉમેરી એક મિનિટ સાંતળો. ત્યાર બાદ આદુંની પેસ્ટ ઉમેરી ફરી સાંતળો. ત્યાર બાદ વટાણા અને તળેલા ગટ્ટા ઉમેરી એક મિનિટ સાંતળો. હવે રાંધેલો ભાત ઉમેરો. જીરું પાઉડર અને ગરમ મસાલો ઉમેરી બરાબર મિક્સ કરો. ઢાંકીને બે મિનિટ ચઢવા દો. સર્વિંગ પ્લેટમાં કાઢી ઉપરથી કોથમીર ભભરાવો અને ગરમ પીરસો.
Copyright © 2017 - 18 DB Corp ltd., All Rights Reserved.